17. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 258978/3850 της 8/27 Ιουν. 1974 (ΦΕΚ Β΄ 646) Περί όρων ους δέον να πληρώσι κινητά ρυμουλκούμενα καταστήματα ή αυτοκίνητα-οχήματα πωλήσεως κατεψυγμένων κρεάτων και αλιευμάτων εις Λαϊκάς Αγοράς. Έχοντες υπ’ όψει: α)Τον Α.Ν. 2520/40 «περί Υγειονομικών Διατάξεων». β)Το άρθρ.6 του από 27.12.56 έως 12.1.75 Β.Δ/τος «περί τροποποιήσεως και συμπληρώσεως του από 21.8.55 Β.Δ/τος «περί συμπληρώσεως των περί επιθεωρήσεως σφαγίων διατάξεων και άλλων τινών διατάξεων». γ)Το άρθρ.5 παρ.6 του από 2-18.8.58 Β.Δ/τος «περί όρων, εισαγωγής, συντηρήσεως και διακινήσεως κατεψυγμένων κρεάτων, ορνιθοειδών και θηραμάτων και άλλων τινών διατάξεων». δ)Την υπ’ αριθ. 11072/577/56 απόφασιν του Υπουργού Γεωργίας. ε)Την υπ’ αριθ. ΔΥ Α 6800/60 Υγειονομικήν Διάταξιν, τροποποιηθείσαν δια της υπ’ αριθ. Ειγ 2187/61 τοιαύτης. ς)Το υπ’ αριθ. 804/66 Β.Δ/μα «περί επιθεωρήσεως εισαγωγής, συντηρήσεως και διακινήσεως νωπών, εψυγμένων και κατεψυγμένων ιχθύων». ζ)Την υπ’ αριθ. ΔΥ Α 5130/60 Υγειονομικήν Διάταξιν «περί όρων υγιεινής καταστημάτων πωλήσεως κατεψυγμένων ιχθύων και λοιπών αλιευμάτων». η)Την υπ’ αριθ. Γιγ 6001/67 Υγειονομικήν Διάταξιν «περί τροποποιήσεως Υγειονομικού Κανονισμού». θ)Τας υπ’ αριθ. 152195/1343/8.2.74 και 151512/ 593/10174 αποφάσεις του Υφυπουργού Εμπορίου «περί διαθέσεως μέσω των Λαϊκών Αγορών κατεψυγμένων κρεάτων και ιχθύων, αποφασίζομεν: 1.Η διακίνησις και διάθεσις κατεψυγμένων κρεάτων και κατεψυγμένων αλιευμάτων εις τας Λαϊκάς Αγοράς, θα διενεργήται δια κινητών καταστημάτων ρυμουλκουμένων ή δι’ αυτοκινήτων οχημάτων ή εν συνδυασμώ αμφοτέρων, καταλλήλως διασκευασμένων και πληρούντων τους κάτωθι όρους προς διασφάλισιν της καλής συντηρήσεως των διατιθεμένων  προϊόντων και άμα προστασίαν της δημοσίας υγείας: α)Να χρησιμοποιώνται αποκλειστικώς και μόνον προς τον σκοπόν τούτον, απογορευομένης απολύτως της χρησιμοποιήσεως των δια μεταφοράν και διάθεσιν ετέρων ειδών οιασδήποτε φύσεως. β)Να διαθέτωσι 6 τετραγωνικά μέτρα τουλάχιστον ωφελίμου χώρου, πλην του τοιούτου του καταλαμβανομένου υπό του Ψυγείου. γ)Τα αμαξώματα των εν λόγω οχημάτων να έχωσι χρώμα ωχροκίτρινον (κρεμ), επ’ αμφοτέρων δε των πλαγίων πλευρών θ’ αναγράφωνται ευκρινώς δια κεφαλαίων γραμμάτων ικανών διαστάσεων και μέλανος χρώματος αι λέξεις ΚΑΤΕΨΥΓΜΕΝΑ ΚΡΕΑΤΑ ή ΚΑΤΕΨΥΓΜΕΝΟΙ ΙΧΘΥΕΣ κατά περίπτωσιν, απαγορευομένης της διαθέσεως αμφοτέρων εν τω αυτώ οχήματι. δ)θα είναι εσωτερικώς επενδεδυμένα δια λαμαρίνης ή πλαστικού ή και ξύλου ελαιοχρωματισμένου και θα έχωσι δάπεδον λείον και αδιαπότιστον. ε)Το όλον αμάξωμα θα κλείεται πλήρως εις τρόπον ώστε να είναι αδύνατος η είσοδος κόνεως εις το εσωτερικόν. ς)Θα έχωσιν υδαταποθήκην χωρητικότητας 0,5 μ³ τουλάχιστον μετά νιπτήρος και αποχετεύσεως εις δοχείον, ως και δοχείον απορριμάτων. ζ)Θα διαθέτωσι ψυγείον καταψύξεως εφωδιασμένον δι’ αυτογραφικού θερμομέτρου, της θερμοκρασίας ελεγχομένης αρμοδίως, χωρητικότητας αναλόγου της κινήσεως του καταστήματος εις ο θα επιτυγχάνεται θερμοκρασία -15 β.C δια μακροχρόνιον συντήρησιν και -10 β.C δια συντήρησιν μέχρις 8 ημερών, ως και ικανού μεγέθους ψυχομένην προθήκην. η)θα ώσιν εξωπλισμένα δια των απαραιτήτων εργαλείων και οργάνων κοπής του κρέατος και προαιρετικώς δι’ οργάνου κοπής μιττωτού. θ)Το ασχολούμεον με την διάθεσιν των κατεψυγμένων προϊόντων προσωπικόν θα είναι εφωδιασμένον δια Βιβλιαρίου Υγείας και θα υποβάλλεται εις τας εργαστηριακάς ερεύνας και προφυλακτικούς εμβολιασμούς τους οποίους ήθελεν επιβάλει η Υγειονομική Υπηρεσία. 2.Τα ως άνω οχήματα δέον όπως εφοδιάζωνται δι’ αδείας χορηγουμένης υπό των κατά τόπους Αστυνομικών Αρχών κατόπιν γνωματεύσεως Επιτροπής αποτελουμένης εξ ενός ιατρού της οικείας Διευθύνσεως Κοινωνικών Υπηρεσιών και ενός κτηνιάτρου της Διευθύνσεως ή Τμήματος Κτηνιατρικής. 3.Ο παραβάτης ή ο οπωσδήποτε αρνούμενος να συμμορφωθή προς τα κατά την παρούσαν οριζόμενα τιμωρηθήσεται συμφώνως ταις κειμέναις διατάξεσι. Εν υποτροπή αι ως άνω ποιναί διπλασιάζονται. (Αντί για τη σελ.88,05(α) Σελ. 88,05(β) Τεύχος ΙΒ-Ι-Ι Σελ. 17 Λαϊκές Αγορές-Ταμείο Λαϊκών Αγορών 5.Β.γ.16-17 5.Β.γ.17 Λαϊκές Αγορές-Ταμείο Λαϊκών Αγορών 